CELEX: 21994A0625(02)
Language: mt
Date: 1989-11-16 00:00:00
Title: Protokoll għall-Konvenzjoni dwar l-Elaborazzjoni ta’ Pharmacopoeia Ewropea

Avviż Legali Importanti

|

21994A0625(02)

Official Journal L 158 , 25/06/1994 P. 0022 - 0023 Finnish special edition: Chapter 13 Volume 26 P. 0096  Swedish special edition: Chapter 13 Volume 26 P. 0096 

		Protokoll għall-Konvenzjoni dwar l-Elaborazzjoni ta’ Pharmacopoeia EwropeaPreamboluL-ISTATI MEMBRI TAL-KUNSILL TAL-EWROPA li huma Partijiet għall-Konvenzjoni dwar l-Elaborazzjoni ta’ Pharmacopoeia Ewropea tat-22 ta’ Lulju 1964 ippreparata fil-ftehim Parżjali tal-Kunsill tal-Ewropa fil-qasam tas-Saħħa Soċjali u Pubblika, minn hawn il-quddiem imsejħa ‘il-Konvenzjoni’.Wara li kkunsidraw il-Konvenzjoni u partikolarment għad-dispożizzjonijiet ta’ l-Artikolu 1 tagħha,Wara li kkunsidraw li l-Komunità Ekonomika Ewropea adottat r-regoli partikolari fil-forma ta’ direttivi li japplikaw għall-kwistjonijiet koperti mill-Konvenzjoni u li hija għandha l-kompetenza f’dan il-qasam;Wara li kkunsidraw li għall-fini ta’ l-implementazzjoni ta’ l-Artikolu 1 tal-Konvenzjoni, huwa meħtieġ għall-Komunità Ekonomika Ewropea li jsir parti għall-Konvenzjoni;Wara li kkunsidraw li, għal dik il-fini, huwa neċessarju li jiġu emendati ċerti dispożizzjonijiet tal-Konvenzjoni,FTEHMU KIF ĠEJ:Artikolu 1Il-frażi ‘delegazzjonijiet nazzjonali’ fl-Artikoli 3 u 5 (1) tal-Konvenzjoni għandha tkun issostitwita bil-kelma ‘delegazzjonijiet’.Artikolu 2It-test segwenti għandu jieħu post l-Artikolu 5(3) tal-Konvenzjoni"3. Il-Kummissjoni għandha teleġġi President minn fost il-membri tagħha permezz ta’ vot sigriet, b’ maġġoranza ta’ żewġ terzi tal-voti tad-delegazzjonijiet. It-termini tal-kariga tal-President u l-kondizzjonijiet li jirregolaw l-eleżżjoni mill-ġdid tiegħu għandhom ikunu stabbiliti fir-Regoli tal-Proċedura tal-Kummissjoni. Waqt li huwa jkun jokkupa l-kariga, il-President m’għandux ikun membru ta’ kwalunkwe delegazzjoni.’"Artikolu 3It-test segwenti għandu jieħu post l-Artikolu 7 tal-Konvenzjoni"‘1. Kull waħda mid-delegazzjonijiet nazzjonali għanda tkun intitolata għall-vot wieħed.2. Fil-kwistjonijiet tekniċi kollha, inkluża l-ordni li bihom għandhom jiġu ppreparati l-monografi msemmija fl-Artikolu 6, id-deċiżjonijiet tal-Kumissjoni jridu jittieħdu permezz ta’ vot unanimu tad-delegazzjonijiet nazzjonali li jivvutaw u l-maġġoranza tad-delegazzjonijiet nazzjonali intitolati li jkunu parti mill-Kummissjoni.3. Id-deċizjonijiet l-oħra kollha tal-Kummissjoni jridu jittieħdu b’maġġoranza ta’ tlett kwarti tal-voti mitfuha. Għal dawn id-deċiżjonijiet, miż-żmien tad-dħul fis-seħħ tal-Konvenzjoni għal dak li jirrigwarda l-Komunità Ekonomika Ewropea, id-delegazzjoni ta’ din ta’ l-aħħar tridu tivvota minflok id-delegazzjonijiet tal-Istati Membri tagħha. Hija jkollha numru ta’ voti egwali għan numru tad-delegazzjonijiet tal-Istati Membri tagħha.B’danakollu, jekk Parti Kontrattwanti waħidha tippossjedi l-maġġoranza meħtieġa, il-Parti Kontraenti tintrabat li terġa tinnegożja il-modalitajiet tal-votazzjoni mhux aktar kmieni minn ħames snin wara d-dħul fis-seħħ tal-Protokoll, fuq talba ta’ waħda minnhom indirizzata lis-Segretarju-Ġenerali tal-Kunsill tal-Ewropa.’"Artikolu 4It-test segwenti għandu jiddaħħal fl-Artikolu 10 tal-Konvenzjoni, bħala l-paragrafu 3"3. Il-kondizzjonijiet ta’ kwalunkwe parteċipazzjoni finanzjarja mill-Komunità Ekonomika Ewropea jridu jkunu ddeterminati bil-ftehim ta’ bejn il-Partijiet Kontrattwanti.’"Artikolu 51. Paragrafu 3 ġdid għandu jiddaħħal fl-Artikolu 12 tal-Konvenzjoni, bil-kliem segwenti"3. Il-Komunità Ekonomika Ewropea tista’ taċċedi għall-preżenti Konvenzjoni.’"2. Il-paragrafu 3 preċedenti ta’ l-Artikolu tal-Konvenzjoni għandu jingħata numru ġdid bħala l-paragrafu 4 ta’ l-istess Artikolu.Artikolu 6Paragrafu 4 ġdid għandu jiddaħħal fl-Artikolu 13 tal-Konvenzjoni, bis-segwenti kliem"‘Il-paragrafi 1, 2 u 3 t’hawn fuq japplikaw mutatismutandis għall-Komunità Ekonomika Ewropea.’"Artikolu 71. Dan il-Protokoll ikun miftuħ għall-firma mill-Istati Membri tal-Kunsill tal-Ewropa li jkunu ffirmaw jew aċċedew għall-Konvenzjoni li jistgħu jesprimu l-kunsens tagħhom sabiex ikunu marbuta bi:(a) firma mingħajr riżerva dwar ir-ratifika, l-aċċettazzjoni jew l-approvazzjoni; jew(b) firma soġġetta għall-ratifika, l-aċċettazzjoni jew l-approvazzjoni, segwita bir-ratifika, l-aċċettazzjoni jew l-approvazzjoni.2. L-ebda Stat Membru tal-Kunsill tal-Ewropa ma jista jiffirma mingħajr riżerva għall-ratifika, l-aċċettazzjoni jew l-approvazzjoni, jew depożitu ta’ strument tar-ratifika, l-aċċettazzjoni jew l-approvazzjoni, sakemm dan ikun diġa jew isir simultanjament Parti għall-Konvenzjoni.3. Kwalunkwe Stat li mhux membru tal-Kunsill tal-Ewropa li jaċċedi għall-Konvenzjoni jista’ jaċċedi għal dan il-Protokoll4. L-istrumenti tar-ratifika, l-aċċettazzjoni, l-approvazzjoni jew l-adeżjoni għandhom ikunu depożitati mas-Segretarju Ġenerali tal-Kunsill ta’ l-Ewropa.Artikolu 8Dan il-Protokoll għandu jidħol fis-seħħ fl-ewwel jum tax-xahar I li jiġi wara l-iskadenza ta’ perjodu ta’ xhar wara d-data li fiha l-partijiet kollha għall-Konvenzjoni jkunu esprimew il-kunsens tagħhom li jkunu marbuta mill-Protokoll skond id-dispożizzjonijiet ta’ l-Artikolu 7.Artikolu 9Is-Segretarju Ġenerali tal-Kunsill ta’ l-Ewropa għandu jinnotifika lill-Istati Membri tal-Kunsill, lill-kwalunkwe Stat Kontrattwanti għall-Konvenzjoni u lill-Komunità Ekonomika Ewropea bi(a) kwalunkwe firmatarju;(b) id-depożitu ta’ kwalunkwe strument tar-ratifika, l-aċċettazzjoni, l-approvazzjoni jew l-addezzjoni;(ċ) kwalunkwe data tad-dħul fis-seħħ ta’ dan il-Protokoll skond l-Artikolu 8;(d) kwalunkwe att, notifika jew komunikat oħrajn li għandhom x’jaqsamu ma’ dan il-Protokoll.B’xhieda ta’ dan, is-sottofirmati, debitament awtorizzati dwar dan, iffirmaw dan il-Protokoll.Magħmul fi Strassburg, is-16-il jum ta’ Novembru 1989, bl-Ingliż u bil-Franċiż, iż-żewġ testi għandhom l-istess awtentiċità, f’kopja singola li għandha tkun iddepositata fl-arkivji tal-Kunsill ta’ l-Ewropa. Is-Segretarju-Ġenerali tal-Kunsill ta’ l-Ewropa għandu jittrasmetti kopji awtentikati lil kull Stat Membru tal-Kunsill ta’ l-Ewropa, lil kwalunkwe Stati Kontraenti għall-Konvenzjoni u lill-Komunità Ekonomika Ewropea.--------------------------------------------------